CELEX: C2006/178/27
Language: el
Date: 2006-07-29 00:00:00
Title: Υπόθεση C-202/06 P: Αίτηση αναιρέσεως της Cementbouw Handel & Industrie BV, της  4ης Μαΐου 2006 , κατά της αποφάσεως που εξέδωσε στις  23 Φεβρουαρίου 2006  το Πρωτοδικείο των Ευρωπαϊκών Κοινοτήτων (τέταρτο πενταμελές τμήμα) στην υπόθεση T-282/02: Cementbouw Handel & Industrie B.V. κατά Επιτροπής των Ευρωπαϊκών Κοινοτήτων

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/17
            
         Αίτηση αναιρέσεως της Cementbouw Handel & Industrie BV, της 4ης Μαΐου 2006, κατά της αποφάσεως που εξέδωσε στις 23 Φεβρουαρίου 2006 το Πρωτοδικείο των Ευρωπαϊκών Κοινοτήτων (τέταρτο πενταμελές τμήμα) στην υπόθεση T-282/02: Cementbouw Handel & Industrie B.V. κατά Επιτροπής των Ευρωπαϊκών Κοινοτήτων
   (Υπόθεση C-202/06 P)
   (2006/C 178/27)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Cementbouw Handel & Industrie BV (εκπρόσωποι: W. Knibbeler, O. Brouwer και P.J. Kreijger, lawyers)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Πρωτοδικείου της 23ης Φεβρουαρίου 2006 με την οποία:
               
                           α)
                        
                        
                           απορρίφθηκε η προσφυγή που είχε ασκήσει η αναιρεσείουσα
                        
                     
                           β)
                        
                        
                           καταδικάστηκε η προσφεύγουσα στα δικαστικά έξοδα
                        
                     
         
               —
            
            
               εφόσον κριθεί αναγκαίο, να αναπέμψει την υπόθεση προς εκδίκαση στο Πρωτοδικείο
            
         
               —
            
            
               να καταδικάσει την Επιτροπή στα δικαστικά έξοδα, περιλαμβανομένων των εξόδων από τυχόν παρεμβάσεις.
            
         Λόγοι αναιρέσεως και κύρια επιχειρήματα
   Η αναιρεσείουσα εμμένει ως προς το ότι, με την απόφασή του της 23ης Φεβρουαρίου 2006, το Πρωτοδικείο:
   
               α.
            
            
               ερμήνευσε και εφήρμοσε εσφαλμένα τα άρθρα 1, 2 και 3, παράγραφος 1, του κανονισμού (ΕΟΚ) 4064/89 του Συμβουλίου, της 21ης Δεκεμβρίου 1989, για τον έλεγχο των συγκεντρώσεων μεταξύ επιχειρήσεων, όπως τροποποιήθηκε με τον κανονισμό (ΕΚ) 1310/97 (κανονισμός περί συγκεντρώσεων) (1) και
            
         
               β.
            
            
               παραβίασε την αρχή της αναλογικότητας και ερμήνευσε και εφήρμοσε εσφαλμένα το άρθρο 8, παράγραφος 2, του κανονισμού περί συγκεντρώσεων,
            
         με αποτέλεσμα να οδηγηθεί πεπλανημένως στην απόρριψη της προσφυγής που είχε ασκήσει η νυν αναιρεσείουσα και δεν ακύρωσε την απόφαση της Επιτροπής απορρίπτοντας την πρώτη ομάδα συναλλαγών της προσφεύγουσας και της Haniel ως ανεπαρκή.
   
      (1)  EE L 180 της 9/7/1997, σ. 1.